
ΠΟΛΕΟΔΟΜΙΑ 

ΔΙΑΤΑΓΜΑ 

Έγκριση μεταφοράς συντελεστή δόμησης διατηρητέου ακινήτου που 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 9314 (1) 

Καθορισμός των ορίων του αιγιαλού και δημιουργία ζώνης παραλίας 

στη θέση Ν. Ποτίδαια Χαλκ/κής προ της ιδιοκτησίας «Αβραμίδη». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της Δ.268/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 19.3.87 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Ν. Ποτίδαιας Χαλκι¬ 
δικής προ της ιδιοκτησίας «Αβραμίδη» και το από 19 Μαρτίου 1987 με 
κλίμακα 1:500 τοπογραφικό διάγραμμα του Τοπογράφου Μηχανικού 
Δασκαλάκη Κ. Σταύρου και Καρανάσιο Ευκλείδη τεχν. πολ. Μηχ/κού, 
που θεωρήθηκε την 19.3.1987 από τη Διεύθυνση Τεχνικών Υπηρεσιών 
της Νομαρχίας Χαλκιδικής και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.187.2/312/87/28.7.87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.1.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του ν. 3200/55 αρμοδιότητος 
των Νομαρχών, αντικειμένων τινών αρμοδιότητος του Υπουργού Οικο¬ 
νομικών», του Β.Δ. 704/1970 και του άρθρου 1 παράγραφος 5 του 
Π.Δ. 71/26.2.1984, σχετικά με τη μεταβίβαση αρμοδιοτήτων του 


Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 19.3.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Φεβρουάριο 1987 τοπογραφικό διάγραμμα, που την 
συνοδεύει, το οποίο συντάχτηκε από τον Αποστολάκη Σταύρο Πολ. Μη¬ 
χανικό, με κλίμακα 1:500 και θεωρήθηκε την 19.3.1987 από τη Διεύ¬ 
θυνση Τεχνικών Υπηρεσιών της Νομαρχίας Χαλκιδικής, επί του οποίου 
η πιο πάνω Επιτροπή, με κόκκινη γραμμή καθόρισε τα όρια του αιγια- 
λού, στη θέση Ν. Ποτίδαια Χαλκιδικής προ της ιδιοκτησίας «Αβραμί- 
δης» και με κίτρινη γραμμή τα όρια της παραλίας στην ίδια θέση και με 
μπλε γραμμή τον παλιό αιγιαλό. 

2. Η παρούσα απόφαση μαζί με την έκθεση και τό διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ν. Μουδανιά, 30 Δεκεμβρίου 1988 

Ο Νομάρχης 
ΓΙΩΡΓΟΣ ΚΙΡΚΟΣ 

ΕΚΘΕΣΗ 

Της Επιτροπής καθορισμού των οριογραμμών αιγιαλού - παραλίας και 
παλαιού αιγιαλού σύμφωνα με τις Δ/ξεις του άρθρου 74 του Π.Δ. 636/ 
1977. 

Καθορισμός για πρώτη φορά των ορίων αιγιαλού κ.λπ. στη θέση Ν.' Πο- 
τίδαια προ της ιδιοκτησίας Αβραμίδη. 

Πολύγυρος 19.3.87 οι υπογράφοντες: 

1. Αριστοβούλου Περικλής οικον. έφορος Ν. Μουδανιών ως Πρόε¬ 
δρος. 

2. Ανδρόνικος Παύλος, Δ.Τ.Υ. Ν. Χαλκ/κής ως μέλος. 

3. Πουλιάκας Απόστολος Λιμενάρχης Ν. Μουδανιών ως μέλος 
που αποτελούν την επιτροπή καθορισμού των ορίων αιγιαλού-παραλίας 
και παλαιού αιγιαλού σύμφωνα με το άρθρο 74 του Π.Δ. 636/1977 
και της 5812/1984 απόφασης του Νομάρχη Χαλκιδικής (άρθρο 63 
παρ. 1 του Π.Δ. 636/1977), μετά από αυτοψία στην παραπάνω πε¬ 
ριοχή στις 19.3.1987 ύστερα από την πρόσκληση του προέδρου, αφού 
λάβαμε υπόψη: 

1. Την από 30.3.87 αίτηση του Κανακάρη Πολύχρονη με την οποία 
ζητείται ο καθορισμός των ορίων του αιγιαλού-παραλίας κ.λ. στην πε¬ 
ριοχή αυτή. 

2. Το τοπογραφικό-υψομετρικό διάγραμμα που συντάχθηκε τον Φε¬ 
βρουάριο 1987 από τους Δασκαλάκη Σταύρο - Κανακάρη Πολύχρονη 
σε 14 πινακίδες με κλίμακα 1:500, ελέγχθηκε στις 19.3.87 από τον 
υπάλληλο της Δ.Τ.Υ. Ν.Χ. Καρανάσιο Ευκλείδη και θεωρήθηκε στις 
19.3.1987 από τον Προϊστάμενο της Δ.Τ.Υ. Ν. Χαλ. όπως ορίζει το 
άρθρο 20 του Ν. 719/1977. 

3. Τις Δ/ξεις τουίΔ.Ν. 2344/1940 όπως τροποποιήθηκε και συ¬ 
μπληρώθηκε μεταγενέστερα και τη σχετική Δικαστική και Διοικητική 
Νομολογία. 

4. Την αντίληψη που σχηματίστηκε από την επί τόπου αυτοψία για 
το πλάτος της βρεχομένης ζώνης της ξηράς και άλλων συναφών στοι- 

χείων, δηλ. την μορφολογία της περιοχής, την κατάσταση της ακτής 
και του θαλασσίου χώρου, τις καιρικές συνθήκες που επικρατούν στην 
περιοχή αυτή, αποφασίζει: 

1. Καθορίζει στο παραπάνω τοπογραφικό Διάγραμμα 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3 - 32 της οποίας οι κορυφές εξασφαλίζονται από το κρα¬ 
τικό δίκτυο. 

β. Την οριογραμμή της παραλίας με κίτρινη συνεχή πολυγωνική 
γραμμή Γ,2',3' - 28' της οποίας οι κορυφές εξασφαλίζονται από το 
κρατικό δίκτυο. 

2. Αποφαίνεται ότι υπάρχει παλαιός αιγιαλός καθορίζεται με μπλε 


πολυγ. γραμμή 1".15”. 

3. Καθορίζεται ζώνη παραλίας 10,0 μ. επειδή δεν εξυπηρετούνται οι 
σκοποί της παρ. 1 του άρθρου 7 του Α.Ν. 2344/1940. 

Η ΕΠΙΤΡΟΠΗ 
Ο Πρόεδρος 

ΑΡΙΣΤΟΒΟΥΛΟΥ ΠΕΡ. 

ΤΑ Μέλη 

ΠΟΥΛΙΑΚΑΣ ΑΠ. 

Λιμενάρχης 






θίΡΛ/Α/κο: 

ΠΟΛΕΟΔΟΜΙΑ 

ΔΙΑΤΑΓΜΑ 

(2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Αθηναίων στην 

περιοχή Κουκάκι (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.880/1979 «Περί καθορισμού ανώτατου ορίου 
συντελεστόύ δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΦΕΚ 138/Α), όπως τροποποιήθηκε με το από 19.6.1987 
π.δ/γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστόύ δομήσεως κατά το ν.880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 π.δ/γμα 
(ΦΕΚ 163/Α), 

4. Τις διατάξεις του ν.1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν.1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. ΐ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την από 18.11.1987 (αριθ. πρωτ. 73505/18.11.87) αίτηση 
της υπό εκκαθάριση Ο.Ε. «Γεώργιος I. Κεσετζής και Υιοί». 

9. Την υπ’ αριθ. 82/88 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

10. Την υπ’ αριθ. 62729/9669/17.9.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκρισή της σχετικής τεχνικής μελέτης. 

11. Την κατόπιν αυτοψίας της υπομηχανικού Ν. Χριστοφίλου επιβε¬ 
βαίωση των εμπλεκομένων στον υπολογισμό του μεταφερομένου συντε¬ 
λεστή δόμησης στοιχείων του ακινήτου, που βρίσκεται εντός του ρυμο¬ 
τομικού σχεδίου του δήμου Αθηναίων στην περιοχή Κουκάκι και επί 


των οδών Βεΐκου 60 και Ντούσα Μπότσαρη, με πρόταση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 7 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου του δήμου 
Αθηναίων στην περιοχή Κουκάκι (ν. Αττικής) και επί των οδών Βεΐκου 
60 και Ντούσα Μπότσαρη και έχει χαρακτηρισθεί ως διατηρητέο με την 
υπ’ αριθ. 37089/2106/19.6.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 613/Δ) και του 
οποίου την αποκλειστική κυριότητα έχει η παραπάνω αιτούσα τη μετα¬ 
φορά του συντελεστή δόμησης Ο.Ε., όπως το βαρυνόμενο ακίνητο φαί¬ 
νεται με στοιχεία ΑΒΓΔΑ και μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την ύπ’ αριθ. 
83762/1988 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 109,50 τ.μ. 

β. Ποσοστό κάλυψης: Εβδομήντα τοις εκατό (70%). 

γ. Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό είναι: 
109,5 X 3,6 = 394,20 τ.μ. 

ε. Δομημένη επιφάνεια: 187,55 τ.μ. (120,50 τ.μ. ισόγειο, 67,05 
όροφος). 

στ. Μεταφερόμενη δομήσιμη επιφάνεια: 

934,20 - 187,55 = 206,65 τ.μ. μόνο από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ο.Ε. «Γεώργιος I. Κεσετζής και Υιοί» για εμβαδόν 206,65 
τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 













